CELEX: 32017D0112
Language: sk
Date: 2017-01-10 00:00:00
Title: Rozhodnutie Politického a bezpečnostného výboru (SZBP) 2017/112 z 10. januára 2017 o vymenovaní veliteľa misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) (EUTM RCA/1/2017)

24.1.2017   
            
            
               SK
            
            
               Úradný vestník Európskej únie
            
            
               L 18/47
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/112
   z 10. januára 2017
   o vymenovaní veliteľa misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) (EUTM RCA/1/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady (SZBP) 2016/610 z 19. apríla 2016 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (1), a najmä na jeho článok 5,
   keďže:
   
               (1)
            
            
               Rozhodnutím (SZBP) 2016/610 sa za veliteľa misie EÚ pre EUTM RCA vymenoval brigádny generál Eric HAUTECLOQUE-RAYSZ.
            
         
               (2)
            
            
               Rada podľa článku 5 ods. 1 rozhodnutia (SZBP) 2016/610 poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia o vymenovaní nasledujúcich veliteľov misie EÚ.
            
         
               (3)
            
            
               Vojenský výbor EÚ 16. novembra 2016 odporučil schváliť návrh na vymenovanie brigádneho generála Hermana RUYSA, ktorého navrhol spoločný výbor vojenského zboru Eurocorps, za nového veliteľa misie EÚ pre EUTM RCA, ktorý nahradí brigádneho generála Erica HAUTECLOQUEA-RAYSZA od 16. januára 2017.
            
         
               (4)
            
            
               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,
            
         PRIJAL TOTO ROZHODNUTIE:
   Článok 1
   Brigádny generál Herman RUYS sa týmto vymenúva za veliteľa misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) od 16. januára 2017.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 10. januára 2017
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 104, 20.4.2016, s. 21.